Dammɔ

Dammɔ (brɔfo kasa mu, Mania) yɛ adwenemyare a ɛma obi nya adwene, ahoɔden, ne dwumadi a ɛkɔ soro wɔ ɔkwan a ɛnteɛ so a ebetumi aka sɛnea obi tumi yɛ adwuma no kɛse. 

Wɔ Ghana no, nnipa pii nni nteteɛ papa wɔ dammɔ ho ne akwan a ɛfaso ba. Ayare sa mu nteteɛ a nyɛ papa no nso ama dammɔ kɔ a na ɛrekɔ soro wɔ ɔman no mu. Sɛ yɛfa saa nnipa yi a, wɔn mu ɔha mu bkyekyɛm ebien pɛ na wɔtum nya ayaresa. Afei nso beaɛ a ahorow bɛyɛ abiesa pɛ a ɛne Pantang, Nkran ne Ankaful na wɔtum sa dammɔ yareɛ yi. 

 Sɛnkyerɛnne 
Nsɛnkyerɛnne a ɛkyerɛ sɛ obi anya dammɔ (adwenemhaw) no bi ne tebea a ɛwɔ soro (sɛ ɛyɛ anigye anaasɛ abufuw), nsusuwii ahorow a eyera ne kasa mu nhyɛso, ahoɔden a ɛkɔ soro, ne ɔpɛ a ɛso tew, ne nneɛma a wɔyɛ boro so. Wɔda adi pefee kɛse wɔ tebea horow a ano yɛ den paa mu. Nanso, wɔ dammɔ a emu yɛ den mu no, saa sɛnkyerɛnne ahorow yi mu yɛ den nkakrankakra. Wɔ dammɔ a emu yɛ den mu no, ebia sɛnkyerɛnne afoforo bɛda adi, te sɛ adwenem naayɛ, nsusuwii hunu, nneyɛe mu mpaapaemune sɛnkyerɛnne ahorow.

 Ma ɛde ba 
Dammɔ yɛ ɔyare a nneɛma pii  betumi de ba. Ɛwom sɛ yareɛ no mu dodow no ara ba nam adwenemhaw so de, nanso nneɛma afofor nso betumi ama obi bɔ dam, te sɛ aduruyɛ mu tebea horow a ɛkɔ so wɔ ɔkwan a ɛkɔ akyiri so, te sɛ sclerosis ahorow akyi; nnuru bi betumi ama dammɔ aba (prednisone); anaa nneɛma a wɔtaa de di dwuma ɔkwammɔne so, titiriw nnuru a ɛkanyan adwene te sɛ amphetamine ne tawanom (cocaine).

 Nsɔano 
Ansa na wobefi ase asa dammɔ no, ɛsɛ sɛ wɔde ahwɛyiye hwehwɛ nsonsonoe ahorow mu na ama wɔayi nneɛma a ɛto so abien tesɛ tawanom a ɛde ba no afi hɔ.

Ayaresa a wɔde sa dammɔ a ɛtaa ne adwenemhaw a ɛma obi yɛ ade tra so no hwehwɛ sɛ wɔde nnuru, ayaresa, ne asetra mu nsakrae a wɔaka abom. Wɔ Ghana no, wɔfa akwan ahodoɔ so di dammɔ ho dwuma, a ɔman ayaresabea, ankorankoro ayaresabea, ne ahyehyɛdeɛ a ɛnyɛ aban de (NGO) ka ho. 

 Beaɛ a menyaa mmoa fii 

Nkyekyεmu:Ganafoɔ
Nkyekyεmu:Asante Twi kasa